《齐天乐 清明后风雨不已，惜花感赋。》
清代·苏穆

晓帘不散金猊篆，凭栏为谁凝伫。镜里姿容，人间离别，旧恨新愁如许。

斜阳欲暮。记一剪东风，绿窗眉妩。怎似而今，作成疏影断肠谱。

垂阳池上弄碧，袅千丝踠地，不遭春妒。春本多情，花偏易落，毕竟芳年谁误。

潇潇细雨。向嫩叶残英，十分调护。语燕归来，旧巢知在否。

作者简介：苏穆，一名姞，字佩蘘，山阳（今淮安市淮安区）人，宜兴周济侧室。工词，殉粤匪难。